पाएं अपने शहर की ताज़ा ख़बरें और फ्री ई-पेपरडाउनलोड करें
शहर के पुरानी बाजार में स्थित सिटी कार्ट नामक मॉल में बीती रात अचानक आग लग गई। जिससे आसपास के लोगों में अफरा-तफरी का माहौल उत्पन्न हो गया। लॉक डाउन की वजह से बंद मॉल का सुरक्षा गार्ड उस वक्त सो रहा था। जिसे स्थानीय लोगों ने शोर मचाते हुए जगाया। घनी आबादी के बीच मौजूद इस मॉल का आग बुझाने के लिए अग्निशमन विभाग की दमकल भी मौके पर पहुंच गई और किसी तरह आग पर काबू पाया जा सका। सुरक्षा गार्ड राजेश कुमार ने बताया कि शार्ट सर्किट से आग लगी है। जिससे मॉल की वायरिंग एवं एसी बुरी तरह क्षतिग्रस्त हो गई है। इधर अग्निशमन विभाग के मुताबिक मॉल बंद करते वक्त विद्युत कनेक्शन चालू छोड़ दिया गया होगा जो लापरवाही है और इस कारण आग लगने की वजह हो सकती है। विभाग मामले की जांच-पड़ताल कर रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn